Этанол

Этанол (этаноол, этилдиг спирт, спирт) — спирттер клазынга хамааржыр бүдүмел. Формулазы C2H5OH. Өң чок, тускай чыттыг болгаш ажыг амданныг суук чүүл. Хайныышкынының температуразы 78,4 °C, сырыйы (20 °C) 789,3 кг/м3. Суг, спирттер, эфирлер болгаш хлороформ-биле холужары экиБольшая российская энциклопедия .

Спирттиг суксуннарның кол бүдүмели. Кижиниң централдыг нервилиг системазынче салдар чедирер психоактивтиг бүдүмел (депрессант) болуп турар.

 Үндүрери 
Этилдиг спиртти 2 кол арга-биле үндүрер: микробиологтуг (чижээ, хойтпак тигери) биле синтетиктиг (этиленни гидратациялаары) арга.

 Спирттиг ажыышкын 
Углеводтарлыг органиктиг продуктуларны дрожжи азы бактериялар дузазы-биле ажыдарының шаандан тура ажыглаттынып келген аргазы. Виноград, янзы-бүрү кат-чимис, сүттен кылган аъш-чем, картофель, рис, кукуруза ажыглаттынар. Реакцияның бөдүүнчүттүнген схемазы:

 C6H12O6 -> 2 C2H5OH + 2 CO2.

 Этиленниң гидратациязы 
Үлетпүрде ажыглаттынып турар арга. Гидратация — бүдүмелди суг-биле каттыштырар реакция. Бо аргада этиленни ийи схема-биле гидратациялап болур:
 300 °C температурага биле 7 МПа базыышкынга дорт гидратация, катализатор кылдыр ортофосфорлуг кислота ажыглаттынып турар:
 CH2=CH2 + H2O -> C2H5OH;
 Күгүрлүг кислота эфири таварыштыр арга, эфирни улаштыр 80—90 °C-ка гидратациялаары:
 CH2=CH2 + H2SO4 -> CH3CH2OSO2OH,
 CH3CH2OSO2OH + H2O -> CH3CH2OH + H2SO4.

Үнүп келген продукт спирт биле янзы-бүрү бүдүмелдерниң холуксаазы болуп турар. Спиртти улаштыр үлетпүрге азы фармацевтикага ажыглаарда ону арыглаары чугула. Дистилляция дузазы-биле (аңгы температураларга хайныр суук бүдүмелдерни бусталдырып аңгылап тургаш) 95,6 % арыг этанол үндүрүп болур.

 Физиктиг шынарлар 
Нормалыг байдалдарга (20 °C, 101325 Па (бир атмосфера)) — өң чок, бусталыычал, шимченгир, онза чыттыг болгаш ажыг амданныг суук чүүл. Сугдан чиик (сырыйы 789,3 кг/м3). Эриир (доңар) температуразы -114,15 °C, хайныр температуразы 78,39 °C. Молекулярлыг массазы 46,069 а.е.м (). Суг, глицерин, диэтилдиг эфир, метанол, уксустуг кислота, хлороформ-биле холужуп болурЭтилдиг спирттиң физиктиг болгаш химиктиг шынарлары.

 Химиктиг шынарлар 
Кывар. Кислород чедерде углекислоталыг хей биле суг үндүрүп, чырык көк от-биле кывар:

 C2H5OH + 3 O2 -> 2 CO2 + 3 H2O.

Тускай байдалдарга оксидацияны долу эвес кылдыр чорудуп, уксустуг кислота азы ацетальдегидче шилчидип болур:

 3 C2H5OH + K2Cr2O7 + 4 H2SO4 -> 3 CH3CHO + K2SO4 + Cr2(SO4)3 + 7 H2O.

Кислоталар ролюн база ойнап болур. Натрий, калий чижектиг металдар-биле реакцияже кирип, этилаттар дээр дустар тургузар:

 2 C2H5OH + 2 K -> 2 C2H5OK + H2,
 C2H5OH + NaH -> C2H5ONa + H2.

Нарын эфирлер тургузуп, карбоннуг кислоталар азы чамдык кислородтуг органиктиг эвес кислоталар-биле реакциялап болур:

 C2H5OH + RCOOH -> RCOOC2H5 + H2O,
 C2H5OH + HNO2 -> C2H5ONO + H2O.

 Ажыглаашкын 
 Химия үлетпүрү 
 хөй санныг органиктиг бүдүмелдер (диэтилдиг эфир, хлороформ, уксустуг кислота, ацетальдегид, этилацетат, этиламин) үндүрерде ажыглаар бүдүмелChemport.ru Этиловый спирт;
 дозу, будук бүдүрерде ажыглаар эзилдирикчи;
 антифризтерниң компонентизи.

 Эмнелге 
 антисептиктиг шынарлыг;
 изопропилдиг спирт азы этиленгликольдуң антидоду (хораннаныышкын удур эм);
 метилдиг спирттиң антидоду: метанол организимче кирген соонда, үезинде (дораан-на) кирген этилдиг спирт метанолдуң хоранныг метаболиттериниң (формальдегид, метанныг кислотаның) концентрациязын эвээжедир;
 эмнер эзилдирикчизи;
 ниити анастезия кылырда ажыглаар.

 Аъш-чем үлетпүрү 
Суг-биле кады спирттиг суксуннарның кол компонентизи болуп турар. Оон аңгыда этанол ажыышкын аргазы-биле үнүп турар спирт чок кылдыр билдингир суксуннарда (кефир, хойтпак, квас, хымыс, алкоголь чок пивода) база бар (концентрациязы улуг эвес).

 Кывар чүүл 
Этанол янзы-бүрү бажыңга ажыглаар азы лабораторлуг изидер херескелдерден эгелээш иштики кывыышкын хөделдирикчилери болгаш ракета хөделдирикчилеринге оттулар чүүл кылдыр ажыглаттынып болур.

 Кижиниң организминге салдары 
Этанол суг болгаш үстер-биле эзиндилер тургузуп шыдаар, ынчангаш организимге сөөлгү эвес рольду ойнап турар. Глюкозаның метаболиди болгаш, кадык кижиниң ханында 0,01 %-га чедир этанол бар болуп болурВячеслав Дубынин. Мозг и алкоголь. — Постнаука. 8 декабря 2016 г. — ИД «ПостНаука».

Этанолдуң кол метаболиди — ацетальдегид — хоранныг, мутагенниг (мутация, өскерлиишкин тывылдырар) болгаш канцерогенниг (рак тывылдырар)Chemical Summary For Acetaldehyde, US Environmental Protection Agency шынарлыг. Ацетальдегид ДНК үрээр.

Этанолдуң салдары үр үе иштинде уламчылаар болза, баар циррозуСадовникова И. И. Циррозы печени. Вопросы этиологии, патогенеза, клиники, диагностики, лечения // «Русский медицинский журнал». — 2003. — Т. 5. — № 2., гастрит, ижин язвазы, эмиг рагы, ижин рагы кызыл-өөш рагы (этанол канцероген болуп турарKnown and Probable Human Carcinogens ) болгаш инсульт  ышкаш аарыглар тывылдырар. Нервилиг системазы аномалиялыг уругнуң төрүттүнериниң рискизи улгадыр, (уругнуң) өзүлдези саадап болур.

 Этилдиг спирттиң хевирлери 
 Ректификат — ректификация аргазы-биле арыглаан спирт, массалыг үлүү 95,57 %;
 Абсолюттуг спирт — спирттиң массалыг үлүү >99,9%.

 Улаштыр 
 Спирттер
 Арага

 Тайылбыр 
Э